《送妓入道》
元代·段天祐

歌舞当今第一流，洗妆拭面别青楼。便随南岳夫人去，不为苏州刺史留。

璚馆月明箫凤下，绮窗云散镜鸾收。却嫌痴绝浔阳妇，嫁得商人已白头。

作者简介：元汴人，字吉甫。幼颖异，五岁知书，弱冠工于诗。泰定帝泰定元年进士。授静海县丞，擢国子助教，迁应奉翰林文字，除浙江儒学提举，未仕而卒。有《庸音集》、《学文斋偶抄》等。